
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu, 



Preşedintele Comisiei juridice, de disciplină şi imunităţi

AVIZ

asupra proiectului Legii executării pedepselor şi a măsurilor preventive cu privare de libertate



Biroul permanent al Camerei Deputaţilor a transmis, cu adresa nr. 393 din 14 octombrie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul Legii executării pedepselor şi a măsurilor preventive cu privare de libertate. 



În şedinţa din 25 ianuarie 2000, Comisia a dezbătut proiectul de lege şi a hotărât, cu majoritate de voturi, să îi acorde aviz favorabil, cu următoarele amendamente:



I. Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 32 (5) – “Condamnaţii pot primi vizite. Acestea se desfăşoară sub supravegherea personalului  penitenciarului, în spaţii special amenajate. Persoanele venite în vizită vor fi supuse controlului specific”.
	    Dl. deputat Marţian Dan a propus introducerea, după alin. (5), a unui alineat nou, numerotat (51), care va avea următorul cuprins:

    “(51) – Relaţiile condamnaţilor cu presa sunt reglementate prin ordin al Ministerului Justiţiei, ţinând cont de regimul penitenciar aplicat condamnatului şi de situaţiile, dacă este cazul, în care persoana internată are şi alte cauze penale în curs de soluţionare în instanţe”.

    Amendamentul a fost admis de membrii comisiei cu unanimitate de voturi.


	     Articolul 32, care reglementează “Drepturile deţinuţilor”, este necesar să conţină şi prevederi privind relaţiile condamnaţilor cu presa, având în vedere că în practică, atât condamnaţii, cât şi presa au manifestat interes în stabilirea unor contacte, care să înlesnească aducerea la cunoştinţa opiniei publice a unor aspecte legate de modul de executare a pedepselor, precum şi a altor situaţii care-i privesc pe cei închişi.

	2.
	    Art. 37 f) – “suspendarea dreptului la vizite, pe o perioadă de până la 4 luni”.
	    Dl. deputat Marţian Dan a propus eliminarea textului literei f)  de la 

art. 32.

    Amendamentul a fost admis cu unanimitate de voturi.
	    Dreptul la vizită este un drept esenţial al persoanei închise şi nu ar trebui supus unor restricţii.



	3.
	    Art. 37 i) – “executarea pedepsei închisorii în regim de maximă siguranţă pe o perioadă de la 3 luni până la 12 luni”.
	    Dl. deputat Tănase Tăvală a propus modificarea părţii finale a textului de la lit. i) a 

art. 37, după cum urmează:

    “i) executarea pedepsei închisorii în regim de maximă siguranţă pe o perioadă de 3 luni”.

    Amendamentul a fost admis de membrii comisiei cu unanimitate de voturi.


	    Autorul a considerat ca exagerată sancţiunea disciplinară ce poate fi aplicată condamnatului prin executarea pedepsei închisorii în regim de maximă siguranţă pe o perioadă de la 3 luni până la 12 luni, având în vedere în special spiritul întregului act normativ.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	4.
	    Art. 38 (1) – “Sancţiunile aplicate nu afectează exerciţiul următoarelor drepturi:  dreptul la apărare, dreptul la corespondenţă, dreptul la îngrijire şi tratament medical, dreptul la hrană şi dreptul la lumină”.
	    Dl. deputat Marţian Dan a propus introducerea, după sintagma “dreptul la corespondenţă”, a sintagmei “dreptul la vizite”.

    amendamentul a fost admis de membrii comisiei cu unanimitate de voturi.
	    Autorul a avut în vedere corelarea cu propunerea de eliminare a textului literei f) de la art. 37.




II. Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 32 (3) – “Dreptul de petiţionare al condamnaţilor este garantat. Forma şi conţinutul petiţiei sau scrisorii nu pot fi modificate decât de petiţionar. Petiţiile şi corespondenţa condamnaţilor cu avocatul, organizaţiile guvernamentale sau neguvernamentale române sau străine, au caracter confidenţial, neputând fi cenzurate, reţinute sau întârziate. Convorbirile telefonice sunt permise. Cheltuielile ocazionate de exercitarea dreptului de petiţionare, de corespondenţă, precum şi de efectuarea  convorbirilor telefonice sunt suportate de către condamnaţi. În cazuri excepţionale, când aceştia nu dispun de mijloacele băneşti necesare, cheltuielile vor fi suportate de către administraţia penitenciarului”.


	    Dl. deputat Petre Ţurlea a propus modificarea textului alin. (3) al art. 32, după cum urmează:

    “Dreptul de petiţionare al condamnaţilor este garantat. Forma şi conţinutul petiţiei sau scrisorii nu pot fi modificate  decât de petiţionar”.

    Amendamentul a fost respins de membrii comisiei cu 2 voturi pentru, 6 împotrivă şi 1 abţinere.
	    Autorul a avut în vedere că drepturile stabilite în textul alin. (3) ar fi mult prea largi pentru persoanele internate în penitenciare. Astfel, caracterul confidenţial al corespondenţei naşte suspiciunea continuării unor activităţi infracţionale chiar din interiorul penitenciarului.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	2.
	    Art. 32 (4) – “Condamnaţii pot primi pachete cu îmbrăcăminte, articole sportive, obiecte de igienă personală, rechizite, cărţi, aparatură radio, T.V., ţigări, sume de bani în lei, precum şi medicamente  cu acordul  medicului penitenciarului. Condamnaţii pot cumpăra bunuri, inclusiv cele alimentare, din unităţile de desfacere din penitenciare”.
	    Dl. deputat Petre Ţurlea a propus modificarea textului alin. (4) al art. 32, după cum urmează:

    “Condamnaţii pot primi pachete cu îmbrăcăminte, articole sportive, obiecte de igienă personală, rechizite, cărţi, aparatură radio, T.V., ţigări”.

    Amendamentul a fost respins de membrii comisiei cu 1 vot pentru, 7 împotrivă şi 1 abţinere.
	    Se menţine atât motivarea anterioară, dar se are în vedere şi faptul că primirea de sume de bani, precum şi posibilitatea de a-şi cumpăra diverse bunuri ar crea o discriminare pozitivă faţă de persoanele internate ale căror familii au o situaţie materială mai precară.


PREŞEDINTE,

Marţian Dan

